b'\n_START_ARTICLE_\nVitalij Kli\xc4\x8dko\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en kao dijete doseljenika u sovjetskom Kirgistanu 19. srpnja 1971. godine. Potje\xc4\x8de iz ukrajinske, ruske i \xc5\xbeidovske obitelji, po vjeroispovijesti je pravoslavac. Trenuta\xc4\x8dno je prvak po WBC kategoriji i zajedno s bratom Volodimirom Kli\xc4\x8dkom dr\xc5\xbei 4 najve\xc4\x87a svjetska naslova u te\xc5\xa1koj kategoriji boksa. Vitalij se nakon \xc4\x8detiri godine pauze vratio u borbu za naslov svjetskog prvaka u te\xc5\xa1ka\xc5\xa1koj kategoriji po WBC verziji te je svladao Nigerijca Samuela Petera. Do danas Vitalij ima najve\xc4\x87i postotak zavr\xc5\xa1enih borbi nokautom odnosno 92,5\xc2\xa0%, a do sada je izgubio samo dva boksa\xc4\x8dka me\xc4\x8da. Vitalij je poseban \xc5\xa1porta\xc5\xa1 i po tome \xc5\xa1to je prvi profesionalni boksa\xc4\x8d koji ima sveu\xc4\x8dili\xc5\xa1no doktorsko zvanje u kineziologiji kao i njegov brat Volodimir.\n_START_SECTION_\n\xc5\xa0portska karijera\n_START_PARAGRAPH_\nVitalij je svoju \xc5\xa1portsku karijeru zapo\xc4\x8deo kroz kickboxing, 1995. je sudjelovao na Svjetskim vojnim igrama u Italiji, a iste je godine osvojio srebrnu medalju na Svjetskom amaterskom boksa\xc4\x8dkom prvenstvu u Berlinu. Svoju profesionalnu \xc5\xa1portsku karijeru zapo\xc4\x8deo je 1996. pobijediv\xc5\xa1i u prvih 24 boksa\xc4\x8dka me\xc4\x8da te su on i njegov brat Volodimir potpisali ugovor s njema\xc4\x8dkom tvrtkom za promociju \xc5\xa1porta \xc2\xabUniversum\xc2\xbb. Od tada po\xc4\x8dinje relativno brz uspon oba brata na svjetskoj boksa\xc4\x8dkoj ljestvici.\n_START_SECTION_\nPoliti\xc4\x8dka karijera\n_START_PARAGRAPH_\nVitalij Kli\xc4\x8dko aktivirao se i u ukrajinskoj politici, kandidirav\xc5\xa1i se 2006. za gradnona\xc4\x8delnika Kijeva, ali je izgubio od tada\xc5\xa1njeg gradona\xc4\x8delnika Leonida \xc4\x8cernoveckog._NEWLINE_Krajem listopada 2012. na parlamentarnim izborima u Ukrajini njegova stranka UDAR (Ukrajinski demokratski savez za reforme) osvojila je manje od 13 posto glasova i Kli\xc4\x8dko jo\xc5\xa1 uvijek razmi\xc5\xa1lja ho\xc4\x87e li se posvetiti politici ili vratiti boksu._NEWLINE_Kli\xc4\x8dko je aktivno sudjelovao u "Euromajdanskim" prosvjedima, tijekom kojih je objavio svoje povla\xc4\x8denje iz boksa._NEWLINE_Kli\xc4\x8dko je objavio svoju kandidaturu za predsjednika Ukrajine 28. velja\xc4\x8de 2014., no, 29. O\xc5\xbeujka objavljuje da se povla\xc4\x8di iz utrke za predsjenika, te da \xc4\x87e podr\xc5\xbeati kandidaturu Petra Poro\xc5\xa1enka, kasnijeg pobjednika, istovremeno je najavio da \xc4\x87e se kandidirati za gradona\xc4\x8delnika Kijeva (Kijiva). Na izborima odr\xc5\xbeanima 25. svibnja pobje\xc4\x91uje sa skoro 57% glasova._NEWLINE_Gradona\xc4\x8delni\xc4\x8dku prisegu pola\xc5\xbee 5. lipnja 2014, istog dana ga Ukrajinski parlament li\xc5\xa1ava mandata zastupnika, po\xc5\xa1to zastupnicima nije dozvoljeno obavljati usporedno drugu javnu du\xc5\xbenost za vrijeme svojeg mandata._NEWLINE_Predsjednik Poro\xc5\xa1enko, Kli\xc4\x8dka imenuje \xc4\x8delinkom Dr\xc5\xbeavne administracije grada Kijeva (ekvivalent \xc5\xbeupanu u Hrvatskoj) 25. lipnja 2014.'